Source: https://www.tpn.sk/article.php?id=27885
Timestamp: 2019-12-07 12:04:01+00:00
Document Index: 14755886

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

TOPNOVINKY.sk - Najvyšší súd rozhodol v kauze medzi firmami Lemikon a Tipos, spor trval takmer 20 rokov
Najvyšší súd SR ako odvolací súd v spore žalobcov Five X v konkurze a Lemikon Limited proti žalovanému Tiposu potvrdil oboma stranami napadnutý rozsudok Krajského súdu v zamietajúcej časti.
13.8.2019 (Webnoviny.sk) - Národná lotériová spoločnosť Tipos, a. s., uspela v takmer 20-ročnom súdnom spore so spoločnosťami Lemikon Limited a Five X v konkurze. Najvyšší súd SR ako odvolací v utorok na verejnom zasadnutí oboma stranami napadnutý rozsudok Krajského súdu v Bratislave v zamietajúcej časti potvrdil a v časti, v ktorej súd prvej inštancie žalobe vyhovel, napadnutý rozsudok zmenil tak, že žalobu zamietol. "Výsledok sporu je teda taký, že v celom rozsahu bol úspešný žalovaný, teda Tipos, národná lotériová spoločnosť," informovala agentúru SITA hovorkyňa Najvyššieho súdu SR Alexandra Važanová. Používanie ochranných známok V spore išlo o zdržanie sa nekalosúťažného konania, náhradu škody, vydanie bezdôvodného obohatenia a poskytnutie primeraného zadosťučinenia. Krajský súd v Bratislave ešte vlani v apríli priznal Lemikonu a Five X nárok na náhradu škody pre neoprávnené používanie ochranných známok Športka, Šanca a Mates spoločnosťou Tipos do konca roka 2001. Nárok na odškodnenie za obdobie od začiatku roka 2002 zamietol. Voči tomuto rozhodnutiu sa však obe strany sporu odvolali na najvyšší súd. Tipos vytvoril nové rezervy Tipos v súvislosti s rozhodnutím Krajského súdu vytvoril vo svojom účtovníctve v minulom roku nové rezervy v sume takmer 6,7 mil. eur, čo podľa firmy predstavuje najlepší možný odhad finančného zaťaženia v súvislosti s týmto právnym sporom. Napriek tomu bola presvedčená, že sa neoprávneného používania ochranných známok a know-how nedopustila. „Celý prípad je zložitý a existujú viaceré faktory, ktoré majú vplyv na výsledok prípadu a úroveň možného finančného zaťaženia spoločnosti,“ uvádza sa v účtovnej závierke Tiposu za minulý rok. Spor siaha ešte do roku 2000 Súdny spor medzi Tiposom a cyperskou schránkou Lemikon Limited siaha ešte do roku 2000, kedy spoločnosť Športka zažalovala terajšiu národnú lotériovú spoločnosť za neoprávnené používanie ochranných známok Športka, Šanca a Mates a taktiež neoprávnené využívanie know-how. Neskôr spor za Športku prebral Lemikon a po ôsmich rokoch Najvyšší súd SR v auguste 2008 rozhodol, že Tipos má ako odškodnenie zaplatiť Lemikonu takmer dve miliardy slovenských korún. Vtedajší minister financií Ján Počiatek následne v novembri 2008 schválil dohodu o tom, koľko peňazí pošle Tipos Lemikonu, na základe ktorej odišlo na Cyprus v prvej splátke vyše 480 miliónov korún. Vyplateniu zvyšnej sumy zabránila rýchla zmena legislatívy umožňujúca generálnemu prokurátorovi pozastaviť vykonateľnosť súdneho rozhodnutia. Odštartoval sa tak ďalší kolotoč súdnych sporov.
Mexická polícia našla v kamióne desiatky migrantov, cestovali v nebezpečných podmienkachVideo: Letisko v Hongkongu obnovilo prevádzku, demonštranti stále spôsobujú problémyKontrolný výbor v parlamente nemusí byť podľa Malovej zlý krok, Danko podá návrh na grémiu
Zásah po výbuchu plynu v Prešove skomplikovali zlé podmienky, pripravený vrtuľník ostal na zemi Karlova Ves otvorila na škole nový bazén, poslúži aj verejnosti Meteorólogovia varujú Slovákov pred tvorbou poľadovice, môže spôsobiť škody Na Štrbskom Plese majú pol metra snehu a otvorili novú lyžiarsku sezónu Dopravný podnik Bratislava vypravil do ulíc hlavného mesta tradičnú Vianočnú električku Muž na druhý deň po nehode na elektrickej kolobežke podľahol v nemocnici svojim zraneniam Miroslav vtrhol do zborovne školy so psom a boxerom na ruke, učiteľom sa vyhrážal pomstou Smer-SD má 19 a OĽaNO 11, vyžrebovali čísla strán v parlamentných voľbách 2020